TLUXE สุดปลื้ม หลังรายได้เพิ่ม-ค่าใช้จ่ายลด ดันงบ Q3/59 พลิกมีกำไร 70.11 ลบ.
TLUXE สุดปลื้ม หลังรายได้เพิ่ม-ค่าใช้จ่ายลด ดันงบ Q3/59 พลิกมีกำไร 70.11 ลบ. จากปีก่อนขาดทุน 7.35 ลบ. ขณะที่ 9 เดือนแรกมีกำไร 94.19 ลบ. เพิ่มขึ้น 1,695% จากปีก่อนมีกำไร 5.25 ลบ.
14 พ.ย. 2559

บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 70.11 ล้านบาท หรือมีกำไรสุทธิ 0.125 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 7.35 ล้านบาท หรือขาดทุนสุทธิ 0.015 บาทต่อหุ้น
โดยผลการดำเนินงานในไตรมาสดังกล่าวที่พลิกมีกำไร เนื่องจากรายได้รวมเพิ่มขึ้น อีกทั้งมีค่าใช้จ่ายที่ลดลง
อย่างไรก็ตาม ผลการดำเนินงานช่วง 9 เดือนแรกมีมีกำไรสุทธิ 94.19 ล้านบาท หรือ 0.162 บาทต่อหุ้น เพิ่มขึ้น 1,695% จากช่วงเดียวกันของปีก่อนที่มีกำไรสุทธิ 5.25 ล้านบาท หรือ 0.015 บาทต่อหุ้น